সকলেরই বয়স ১০ বছরের কম। মৃত শিশুর পরিবারটি পশ্চিমবঙ্গ থেকে কাজের খোঁজে দিল্লি পাড়ি দিয়েছিল।
গতকাল রাতে হঠাৎই উসমানপুরের ওই বস্তিটিতে আগুন লাগে। স্থানীয় বাসিন্দারা জানিয়েছেন, আগুন এত দ্রুত ছড়িয়ে পড়ে যে নিয়ন্ত্রণে আনা সম্ভব ছিল না। তাঁদের অভিযোগ, দমকল সময় মতো এলে ক্ষয়ক্ষতি এবং জীবনহানি এড়ানো যেতে। কীভাবে আগুন লাগাল তা নিয়ে দ্বিমত রয়েছে স্থানীয় বাসিন্দাদের মধ্যে। বাসিন্দাদের একাংশের মতে, সম্ভবত শর্ট সার্কিট থেকে আগুন লেগেছে। যদিও আরেকটি অংশের দাবি, গতকাল রাতে এলাকায় বিদ্যুৎ সংযোগই ছিল না। শর্ট সার্কিট হবে কীভাবে? মুমতাজ নামে এক বাসিন্দার কথায়, ‘‘মোমবাতি পড়ে গিয়েই আগুন লেগেছে। প্রথমে আমার ঘরে আগুন লাগে। আমার ছয় বছরের ছেলেকে কোলে নিয়ে আমি বেরিয়ে যাই।’’ বাসিন্দাদের অভিযোগ, রাত সাড়ে ১১টা নাগাদ পুলিশ পৌঁছয়। কিন্তু ততক্ষণে সব শেষ।
আগুনে বেশ কয়েকজন ঝুপড়িবাসী আহত হয়েছেন। শাখউদ্দিন নামে ১০ বছরের একটি শিশুর দেহ ৬০ শতাংশ পুড়ে গিয়েছে। আহতেরা স্থানীয় হাসপাতালে চিকিৎসাধীন। মৃত শিশুদের বাবা রাকিব জানিয়েছেন, ১০ বছর আগে কাজের খোঁজে পরিবার নিয়ে পশ্চিমবঙ্গ থেকে দিল্লি গিয়েছিলেন তিনি। কোনওক্রমে সংসার চালাতেন। তাঁর স্ত্রী মাধুরী আতঙ্কগ্রস্ত হয়ে হাসপাতালে ভর্তি। সন্তানদের শেষকৃত্যের সময় শুধু বলেছেন, ‘‘১০ বছরের স্বপ্ন এক রাতে শেষ!’’